తెలంగాణలోని జలపాతాలు

తెలంగాణలో పర్యాటక రంగంలో జలపాతాలకు చాలా ప్రాముఖ్యత ఉంది. తెలంగాలోని అద్భుతమైన జలపాతాల్లో రామాయణ కాలపు నేపథ్యమున్న జలపాతాలు కూడా ఉన్నాయి.

జలపాతాలు 

తెలంగాణలోని వివిధ జిల్లాల్లో ఉన్న జలపాతాలు
 అజలాపురం జలపాతం: నల్లగొండ జిల్లా మర్రిగూడ మండలంలోని అజలాపురంలో ఉంది. 
 కనకాయ్ జలపాతం: దీనిని కనకదుర్గ జలపాతం అనికూడా అంటారు. ఇది కుంటాల జలపాతంకు 35 కిలోమీటర్ల దూరంలో గిర్నూర్ సమీపంలో ఉంది. 
 కుంటాల జలపాతం: ఇది తెలంగాణలోనే అతి ఎత్తయిన జలపాతం. ఆదిలాబాదు జిల్లా లోని సహ్యాద్రి పర్వత పంక్తుల్లో కడెం నదిపై కుంటాల గ్రామానికి సమీపంలోని అభయారణ్యంలో ఉంది.
 గాయత్రి జలపాతాలు (లేదా) ముక్తిగుండం జలపాతం:  నిర్మల్ పట్టణం చుట్టూ ఉన్న అనేక జలపాతాల్లో ఒకటైన ఈ గాయత్రి జలపాతం ఆదిలాబాద్ జిల్లా లోని నేరడిగొండ మండలంలో ఉంది.
 గుండాల జలపాతం:  ఇది మహబూబ్ నగర్ జిల్లా, ఆత్మకూరు మండలంలోని గుండాల గ్రామ సమీపంలో ఉంది.
 గౌరీగుండాలు: ఇది పెద్దపల్లి జిల్లాలో గుండారం-సబ్బితం సరిహద్దుల్లోని గుట్టపై గౌరీగుండం ఉంది. 
 పొచ్చెర జలపాతం: ఇది ఆదిలాబాదు జిల్లాలో బోథ్ మండలానికి వెళ్లే మార్గంలో జాతీయ రహదారికి 6 కి.మీ దూరంలో పొచ్చెర గ్రామ సమీపంలో ఈ జలపాతం ఉంది.
 బోగత జలపాతం: ఇది జయశంకర్ జిల్లా, వాజేడు మండలంలోని బోగత గ్రామంలో ఉంది.
 భీముని పాదం:  ఇది వరంగల్ పట్టణానికి 51 కిలోమీటర్ల దూరంలో గూడూరు నుంచి 9 కిలోమీటర్ల దూరంలో ఉంది.
 మల్లెలతీర్థం:  ఇది మహబూబ్ నగర్ జిల్లా అమ్రాబాద్ మండలంలో విస్తరించి ఉన్న దట్టమైన నల్లమల అటవీ ప్రాంతంలో ఈ జలపాతం ఉంది. 
 రాయికల్ జలపాతం:  ఇది కరీంనగర్ జిల్లా సైదాపురం మండలంలోని రాయికల్ అనే గ్రామానికి సుమారు 3 కిలోమీటర్ల దూరంలో ఉంది.
 సప్తగుండాల జలపాతం: ఇది కొమరంభీం జిల్లా లింగాపూర్ మండలంలోని పిట్టగూడకు రెండు కిలో మీటర్ల దూరంలో అడవుల్లో ఉంది.
 సబితం జలపాతం: ఇది పెద్దపల్లి జిల్లా లోని రామగుండం మండలంలోని సబితం గ్రామంలో ఉంది. 
 సిర్నాపల్లి జలపాతం:  ఇది నిజామాబాదు జిల్లా లోని ధరపల్లి మండలం లోని సిర్నాపల్లి గ్రామంలో ఉంది.

చిత్రమాలిక

మూలాలు 

జలపాతాలు
తెలంగాణ జలపాతాలు